تورکیه رادیو تلویزیون ترماغی (TRT) نینگ اجتماعی مسؤلیت تشبث حرکتی TRT World Citizen تامانیدن بو ییل 2- سی بولگن مکافات مراسمی استانبولده اوتکزیلدی.
دنیا مقیاسیده بشری اورونیشلری بیلن الهام منبعی بولگن یوسف اسلام اینگ مهم مکافات بولمیش حیات بویلب یوتوقلر مکافاتینی جمهور باشلیغی رجب طیب ایردوغان نینگ تورموش اورتاغی امینه ایردوغان نینگ قولیدن آلدی.
امینه ایردوغان مراسمده قیلگن صحبتیده دنیاده تورکیه نینگ اینگ سخی مملکت اوله راق تنیلگن لیگینی ایتدی.
تورکیه رادیو تلویزیون ترماغی (TRT) نینگ باشلیغی ابراهیم ایرن هم گلوبال بشری معمالرگه ییچیم تاپیش اوچون حصه قوشماقچی بولگن لیکلرینی ایتدی و تورکیه رادیو تلویزیون ترماغی (TRT) نینگ میدیاده گی اورنینی اورغوله دی.
ابراهیم ایرن؛
"بوگونگی دنیا تیزیمی گه قرشی کونسایین بلند سیس بیلن "دنیا بیشدن کتته دیر" دیب ایتیلماقده. تورکیه بو بویوک اوزگریش، چقیریغ نینگ مرکزیده گی اولکه دیر. عادل و ینگی بیر دنیانینگ ییتکچیسی دیر. تورکیه رادیو تلویزیون ترماغی (TRT) نینگ ایسه تورکیه نینگ عاموی اخبارات واسطه سی اوله راق ینگی بیر میدیا و تیل توزه تیش توغریسیده بیر "الترناتیف" ایمس دیر. عکسینچه اساسچیسی، ییتکچیسی و یول کورساتووچی بیر میدیا ارگانی بولیش گه قرار قبول قیلگن دیر" دیدی.
بو مراسمده 6 کتگوریده مکافات بیریلدی.
اوروش نینگ خاتینی آتیده گی مکافاتنی، اجتماعی میدیاده قیزی بیلن ترقه تگن پیاملر آرقه لی حلب ده یوز بیرگن اوروشنی دنیاگه ییتکیزگن فاطمه الآباد قولگه کیریتدی.
تربیه لاوچی مکافاتی هوا آدم محمدگه، علاقه مکافاتی احمد ابو ریتیماگه، یاشلیک مکافاتی ایسه ریحان جمال اوه گه بیریلدی.
دنیا وطنداشی مکافاتی احمد عزیز وهابزاده گه بیریلدی.
مکافاتنی ابراهیم ایرن بیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
